钦定古今图书集成/理学汇编/学行典/第272卷 > 蔡烈
## 钦定古今图书集成/理学汇编/学行典/第272卷 > 蔡烈

按《闽大记》：“蔡烈，字文继，龙溪人，庶吉士杲之子也。尝
学于蔡清，又从陈茂烈游，绝意荣进。年逾壮，遂辞诸
生，廪隐白云洞，学者称鹤峰先生。其学宗程朱，终日
危坐无惰容。尝为海寇苏世浩所掳，月馀不失常度，
贼异而归之。嘉靖十二年，举遗逸，郡守陆金以烈应
诏。藩司趣府劝驾，烈固辞。卒时鹤山鸣如雷者三日。”